Kedy nastáva podchladenie organizmu?
Podchladenie je výsledkom poklesu telesnej teploty pod normálne hodnoty. Mohlo by sa zdať, že k podchladeniu dochádza iba v treskúcej zime, no stačí na to aj studený dážď alebo chlad vanúci z rieky kedykoľvek v prípade nízkych teplôt počas roka. Hypotermia môže byť život ohrozujúci jav a treba ju brať vážne.
Medzi príznaky miernej hypotermie patrí:
● Triaška,
● mierna dezorientácia,
● nemotornosť (napr. problém zapnúť si zips),
● pomalé myslenie,
● mierna apatia.
Medzi príznaky pokročilej hypotermie radíme:
● Silná triaška,
● zjavný problém s koordináciou (napríklad zakopnutie, pád),
● očividná zmena duševného stavu (podráždenosť, zábudlivosť).
Človeka s príznakmi hypotermie je potrebné čím skôr dostať do tepla. Ak sa tieto symptómy ešte viac vystupňujú a pridá sa k nim ospalosť a slabý pulz, hovoríme už o silnom podchladení, kedy k postihnutému musí byť privolaná lekárska pomoc.